Era tralha mès importanta d'aguestes composicions qu'ère ua malenconia estudiada e adulada; n'ère ua auta era gerla opulenta e degalhaira de bèth lenguatge; n'ère ua auta era tendéncia a cabir enes aurelhes paraules e frases especiauments estimades, enquia que venguien rosigades deth tot; e ua particularitat que les caracterizaue e maumetie claraments qu'ère er inveterat e intolerable sermon, que tremolaue era coa espatracada ara fin de totes e cada ua d'eres.